Valesti arvasite, ei ole veel prügiblogi, ikka lasen edasi.  Sõitsin siis Londonisse teadmata, kas edasisõidupilet olemas või ei ( ei olnud tulnud arvet ega  vastavasisulist kinnitust). Õnneks olin eelnevalt natuke Londoni eluga kursis ja tuttavgi ees. Ainult 14 tundi lennukas ja early check-in toimis. Veel 4 tundi ootust Antigual, mis iseenesest oli paljulubava tehingu alguseks, nimelt üks Inglise vanahärra oli juhuse tahtel võitnud mingi freerolli William Hill pokkeritoas ja polnud teps mitte õnnelik selle üle, et peab $6300 eest main eventil osalema. Leppisime kokku, et ta parseldab selle mulle $3000+ 10% eeldatavalt võidusummalt eest maha. Paraku polnud tal  sedavõrd palju mõjuvõimu antud toas nagu Privadoril Sunpokkeris ja ta pidi nontransferrable paketi ikkagi ise läbi ludistama- piinles seitse tundi ja läks oma järjekordset "täispaketi" jooki libistama. Noored taanlased hammustasid aga varakult läbi, et $120 väärtuses piiramatus koguses jooke lubav päevapakett saab olema hotelli peatse pankroti põhjuseks ning ostsid kamba peale vaid ühe sarnase mispeale käepaela omanik telliski korduvalt kümnekaupa õlut kogu seltskonnale. Paraku ei jäänud hotelli töötajaskond  käed rüpes oma kurba saatust ootama vaid andis julma tagasilöögi - pea iga kliendi arvele lisati mingeid müstilisi kulutusi nagu minibaar (mida minu toas näiteks polnudki); arved erinevates söögikohtades (kuhu ma jalgagi polnud tõstnud) ja $500 cashdeposiidi $75 peale kuivetumine. Muidugi peale kaebust need annulleeriti ja öeldi isegi sorry, kuid siiani on minu krediitkaardilt broneeritud mingi tühine 7900 EEKu, teagi kuhu peaks nüüd pöörduma. Juhuslikult haihtus minu pagasist ka kilekott koos telefoni,  võtmete, ja muu pudi-padiga... Muidu läks reis ju hästi, 7,4 palline maavärin toimus koguni paar saart lõuna pool, nii et meite turna ajal ma algul arvasin, et jalg hakkas värisema, aga sähh hoopis maa maja all ja lambid laes kõikusid  . Turniiri läbiviija oli õnneks San Fransiscost ja ütles rahulikult, et evakuatsioon pole vajalik  .  Mängu poole pealt läks nagu tavaliselt- 5 turnat, millest 2 ja pool  keerasin ise kihva; 2 sain vastu hambaid 2 outeriga (üks neist supersat. mainile kus 14 järel 6 saavad koha + 2 raha ja mul keskmine stack ning QQ vs. 99 -võidu puhul pea automaatne $6300 pääse); rahadesse siis vaid kord , kui peale bubble oman 40.000, keskm. 33.000 ja KK vs AQ-d ning 88 vs J10s. Viimane käsi lõppes klassikaliselt vastase royal flushiga. Seepeale selgus, et mul pole enam piisavalt cashi mainile sisseostuks ning keskendusin rahamängule. Aga ega ei kahetse küll. Esimene päev osalesin 1-2-27  NL holdemis, kus üks vastane tõstis 6 tunni jooksul iga! kätt keskmiselt $27-ni. Ja ega ta peale minu $350! reraise oma 83s ikka maha ei pannud küll. Sedakorda oli saatus armuline ja + $2000 oikealle puolelle. Teine päev 2-5 Nl lauas neli noort skandinaavlast + paar muudki keevaverelist. Iga vana kellel ees $200 või vähem läks all-in pimedalt enne floppi. Õnneks nägin selle esimesel käel ära peale lauda istumist ja kui ma teisel käel QQ avastasin ja oma $500 stacki sisse pressisin olid 2 vana juba ees  ootamas. Ime-imekest ainult üks ülekaart ja triple-up. Kokku mängisin seal lauas 3 kätt ja tulos +$1300 - selleks hetkeks olid kõik omale suutnud vähemalt $500 ette kuhjata ja mäng rahunes sutsuke maha ning väsimuse tõttu ei hakanud hommikuni vägistama.  Vesi oli ookeanis nii soe, et kui sisse minnes silmad kinni panid jäi mulje nagu oleks kuival maal püksi kusenud. Eelviimasel päeval otsustasin, et tervise huvides teen väikese jooksutiiru lähima mäe tippu ja vaatlen sisse toodud rohepärdikuid looduses ( iga  elaniku kohta 2 sarnast saarel nimelt). Poole mäeni jaksasin jooksusammu hoida, edasi komberdasin verd köhides vaevalise könniga. Üles läksin. Ahve nägin. Kitsi ka. Tagasi alla tulin selg ees, et teatud lihasgruppidele puhkust anda ning nii tuigerdades jõudsin randa... kõlab natuke nagu kohalik räpp?  Läksin koos riietega ujuma ja välja tulles vaatan, et grupp noori seab üles jalkaväravaid - algavat pokkerimängijatele mõeldud poccer`iturniir (soccer+pokker , korraldajad peavad ka samanimelist  veebilehte poccer.co.uk kuhu tulemused ja pildid pidavat üleski riputatama). Ei saanud ju küsimusele: "Kas osaled ?" ju eitavalt vastata kui kord juba seal olin. 6 kolmeliikmelist tiimi tegid ringsüsteemis turna, mille järel esikohasats alustas pokkeriturniiri 4000 chipsiga, teine 3500 jne. Jäime vutis 4.-ndaks kuid pokkeri võitsime pikalt ( 3. 4. ja 5. koht!!) ning kokkuvõttes esikoht ja pudel rummi (yuck). Viimase jalkamängu ajal ma oma kohalt liikuda enam ei suutnud ja tänu sellele olen ka praegu nii pikalt  arvuti taga istunud ning vetsus käin ratastooliga.